สวัสดีค่ะอยากสอบถามค่ะ ตั้งแต่คลอดลูกออกมาฉีดยาคุมแบบ3เดือน ไม่มีประจำเดือนมา1ปี แล้วลืมฉีดตามจริงต้องฉีด24ตุลาคม2565 แล้วมีเพศสัมพันธ์กับแฟนหลังลืมฉีด2ครั้งหลั่งในมีโอกาศท้องไหมค่ะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ซึ่งการใช้ยาคุมฮอร์โมนเดี่ยวแบบนี้ อาจจะทำให้ประจำเดือนมาไม่สม่ำเสมอหรือไม่มาได้ แต่ไม่ได้บอกว่าจะเป็นการตั้งครรภ์แต่สำคัญคือการไปฉีดยาต่อเนื่องตามแพทย์นัด กรณีที่จะฉีดต่อเข็ม ถ้าเป็นแบบทุก 3 เดือนจะคลาดเคลื่อนได้ 14 วัน คือถ้ารีบไปฉีดภายใน 14 วันหลังแพทย์นัด จะยังถือว่ายายังมีประสิทธิภาพต่อเนื่องตอนนี้ถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และแนะนำการรีบกลับไปฉีดยาคุมต่อ หรือถ้าจะไม่ฉีดยาต่อแล้ว การมีเพศสัมพันธ์หลังหมดอายุยาคุมกำเนิดไป ควรจะใช้ยาคุมฉุกเฉินตามไปภายในการมีเพศสัมพันธ์ไม่เกิน 72 ชั่วโมงร่วมด้วย